এ বিষয়ে ঢাকা বিশ্ববিদ্যালয়ের ভিসি আ আ ম স আরেফীন সিদ্দিক মানবজমিনকে বলেন, প্রধানমন্ত্রী নির্দেশনা এতোদিন ধরে কেন ঝুলে আছে সেটি আমরা জানতে চেয়েছি। এরই প্রেক্ষিতে ওই বৈঠক পর্যন্ত আপডেট প্রধানমন্ত্রীর কার্যালয়ে পাঠানোর ব্যাপারে সিদ্ধান্ত হয়। তিনি বলেন, প্রধানমন্ত্রী নির্দেশনা অনুসারে কলেজ নিতে আমরা প্রস্তুত। তবে ৭টি কলেজ আমাদের দেয়া হচ্ছে এ বিষয়ে আমাদের কিছু জানানো হয়নি। বিষয়টিতে আর কোনো বিলম্ব না হওয়ার পরামর্শ দেন তিনি। এ বিষয়ে ইউজিসি’র সংশ্লিষ্ট কর্মকর্তা বলেন, সার সংক্ষেপ তৈরি করে প্রধানমন্ত্রীর কার্যালয়ে পাঠাবো। প্রধানমন্ত্রীর নির্দেশনার প্রতি শ্রদ্ধা রেখে এটি বাস্তবায়ন হওয়া জরুরি বলেও জানান তিনি।